PPKE BTK

**PÁZMÁNY SZENIOR EGYETEM**

2024 tavaszi szemeszter

**jelenléti és online (hibrid)kurzus**

**Szép új világ? Utópia és disztópia az irodalomban**

*Tudományág:* irodalom

Az utópia a szó eredeti, legszűkebb értelmében olyan (legalább implicit módon) átfogó társadalomelméleti (s mindenekelőtt államelméleti) elképzelés, amely az adott korban megvalósíthatatlannak látszó, eszményi társadalmi berendezkedést rögzít. A tágabb, innen átvitt értelemben bármilyen fantasztikus színezetű társadalomelméleti elképzelés. E szóhasználat az eszményi állapotok leírásait pozitív utópiáknak vagy eutópiáknak, az adott korban irreálisan rossznak, embertelennek mutatkozó társadalomképeket pedig negatív vagy ellenutópiáknak, disztópiáknak nevezi. Akárhogy is, az utópia és ellenutópia minden korban [tükörként](https://hu.wikipedia.org/wiki/T%C3%BCk%C3%B6r) szolgál: a másik világ ideálja, különlegessége, furcsaságai vagy akár riasztó volta a saját világ megszokott jellemzőit új színben tüntetik föl, eltávolítják az olvasótól, relativizálják, megkérdőjelezik azokat. A PSZE következő irodalmi félévei során egy olyan utazásra invitáljuk önöket, melynek során a világ- és a magyar irodalom jeles utópikus műveinek segítségével megismejük az eszményi társadalom megvalósításának lehetőségeiről szőtt terveket vagy ábrándokat. A negatív utópiák jövőképe által pedig való világunk eleddig kevéssé ismert vagy épp szatirikus sajátosságait fedezzük majd fel. Tartsanak velünk!

Az előadások **csütörtöki** napokon 17 órakor kezdődnek.

|  |  |  |
| --- | --- | --- |
| Dátum | A kurzus előadásai | Előadó |
| Február 22. | Atlantisztól a világűrig: ókori görög filozófiai-néprajzi utópiák | Pataki Elvira |
| Február 29. | Platón *Állam*a mint utópia | Lautner Péter |
| Március 7. | „Et in Arcadia ego.”A szépség és a költészet honának utópiája  Vergiliustól  a barokk festészetig  | Pataki Elvira |
| Március 14. | "Ha velem lettél volna Sehol szigetén..." Morus Tamás Utópiája mint műfajteremtő alkotás | Pintér Károly |
| Március 21. | „Szép új világ, ahol ilyenek élnek” – Új Atlantisz: Shakespeare és kortársainak utópiái | Schandl Veronika |
| Április 4. | "Kezdetben az egész világ Amerika volt": az Újvilág mint utópia | Pintér Károly |
| Április 11. | Daniel Defoe: Ideális világok távol és közel | Földváry Kinga |
| Április 18. | „Az ember racionális állat” – Gulliver a Nyihahák földjén | Barcsák János |
| Április 25. | Disztópikus utópiák – avagy Candide utazásai | Ádám Anikó |
| Május 9. | „Ritka művészet, ihlet és csoda” – A költészet édenkertje Coleridge *Kubla kán*jában | Barcsák János |
| Május 16. | Utópiák transzatlanti csatája: Edward Bellamy és William Morris | Pintér Károly |